На основу члана 37. став 1. тачка 24) Статута Града Ниша ("Службени лист Града Ниша", број 88/08 , 143/16 и 18/2019),

Скупштина Града Ниша на седници одржаној \_\_\_\_\_\_\_\_\_\_\_ 2025. године донела је

**Р Е Ш Е Њ Е**

I **УСВАЈА СЕ** Извештај о раду и пословању Позоришта лутака Ниш за 2024. годину, број 273/25-02 од 13.03.2025. године, који је Одлуком бр. 274/25-02 од 13.03.2025. године, усвојио Управни одбор Установе.

II Решење доставити Позоришту лутака Ниш, Градској управи за социјалну и породичну заштиту, образовање, културу и спорт и Градскoj управи за финансије и локалне јавне приходе.

Број:

У Нишу,

**СКУПШТИНА ГРАДА НИША**

Председник

Проф. др Игор Новаковић

**Образложење**

Члан 37. став 1. тачка 24) Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Позоришта лутака Ниш, на седници одржаној 13.03.2025. године, донео је Одлуку број 274/25-02, којом је усвојио Извештај о раду и пословању Позоришта лутака Ниш за 2024. годину и доставио га Градској управи за социјалну и породичну заштиту, образовање, културу и спорт на даље поступање.

Позориште лутака Ниш у 2024. години обележио је завршетак пројеката „Унапређење енергетске ефикасности зграде Позоришта лутака у Нишу“. Бесповратна средства обезбеђена су у оквиру ЕУ ПРО Плус програма који се спроводио у сарадњи са Министарством за европске интеграције Републике Србије и Града Ниша. Пројектом је саниран систем грејања, хлађења и вентилације, чиме је публика добила пријатно окружење, а запослени боље услове рада.

Позориште лутака Ниш је у 2024. години реализовало шест премијерних представа: „Усамљено дрво“, Пепељуга“, „Мала љубавна бајка“, „Аска и вук“, „Црвенкапа – Новогодишње издање“ и „Кад су цветале тикве“. Репризне представе игране су за слободну посету гледалаца, за организовану посету гледалаца, на фестивалима, на гостовањима, у оквиру програма других установа и удружења.

Укупан број одиграних представа (на матичној сцени, отвореним градским просторима, другим сценама и фестивалима у земљи и иностранству) био је 125, које је посетило 23.112 гледалаца.

Током 2024. године изведено је јубиларнао 100. извођење представе „Прича о води“. У периоду од 1.1.2024. до 30.5.2024. године нису извођене представе на матичној сцени Позоришта лутака због радова на санацији система грејања, хлађења и вентилације у оквиру пројекта „Унапређење енергетске ефикасности зграде Позоришта лутака у Нишу“ који су зaпочели 12.6.2023. године, што је негативно утицало на укупан број изведених представа, број гледалаца и остварене приходе. У периоду од 10.3.2024. до 30.5.2024. Позориште лутака је представе изводило сваке недеље у 11.30 на отвореном, односно на платоу испред своје зграде, али се улазнице нису наплаћивале.

Позориште лутака Ниша је у 2024. години учествовало на 7 националних и међународних фестивала.

Позориште лутака Ниш је и током 2024. године гостовало на сценама у нашој земљи, учествовало је и у градским манифестацијама, рограмима других установа културе и удружења, сарађивало са локалним, регионалним и националним електронским медијима. Одржано је и осам радионаца у основним школама у Нишу.

Поред уобичајеног достављања информација и саопштења за штампу електронским путем и гостовања у радио и телевизијским емисијама, промовисани су редован програм на матичној сцени и јавним просторима у граду и учешћа на фестивалима.

Имајући у виду да је Извештај о раду и пословању Позоришта лутака Ниш за 2024. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности је израдила нацрт Решења као у диспозитиву.